Større steinras i Suldal
Store steinblokker har rast ut i veien. Foto: Statens vegvesen/Twitter
Publisert: 27. september 2019, kl. 14:25
Veien åpnes trolig lørdag kveld, men tidligst klokken 23.
SULDAL: Vegtrafikksentralen (VTS) melder fredag klokken 13 at det har gått et større steinras på rv. 13 ved Lauvvika langs Suldalsvatnet.
Klokken 16 opplyser de at veien ikke blir åpnet i dag. Geologer har undersøkte området fredag, og det er store steinmasser som har rast ut.
– Trolig blir veien og rasløpet ryddet i løpet av lørdag, slik at veien kan åpne, skriver Statens Vegvesen på Twitter.
Statens vegvesen opplyser lørdag ettermiddag at de forventer å åpne veien klokken 21.
Omkjøring for personbiler er fylkesvei 520 Sauda. Omkjøring for kjøretøy over 3.5 tonn via E 134 Åkrafjorden.
– Større skader enn forventet
Lørdag kveld klokken 20.45 har Vegtrafikksentralen Vest nye opplysninger.
– Entreprenør melder at veien ikke blir åpnet før tidligst klokken 23 lørdag kveld., dette på grunn av mye armeringsjern og større skader på vegbanen enn forventet, melder VTS.